HYDRO เล็งขาย big lot ให้กลุ่มทุนใหม่ ลุยพลังงานลม-ขยะ
กลุ่มผู้ถือหุ้นใหญ่ HYDRO กำลังอยู่ในระหว่างเตรียมการขายหุ้น big lot ให้กลุ่มทุนใหม่ เป็นราคาสูงกว่าตลาดไม่น้อยกว่า 30% คาดว่าจะมีการทำรายการซื้อขายดังกล่าวในช่วงต้นเดือนเม.ย.
27 มี.ค. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า กลุ่มผู้ถือหุ้นใหญ่ของบริษัท ไฮโดรเท็ค จำกัด (มหาชน) หรือ HYDRO ผู้ดำเนินธุรกิจรับก่อสร้าง และรับบริหารจัดการงานวิศวกรรมสิ่งแวดล้อม กำลังอยู่ในระหว่างเตรียมการขายหุ้น big lot ให้กลุ่มทุนใหม่ ซึ่งคาดว่าจะมีการทำรายการซื้อขายดังกล่าวในช่วงต้นเดือนเม.ย.58 โดยเป็นราคาสูงกว่าตลาดไม่น้อยกว่า 30% ทั้งนี้ คาดว่าการขายหุ้นดังกล่าวนั้นเพื่อเป็นการรองรับการลงทุนในธุรกิจพลังงานลม และขยะ
โดยราคาหุ้น ณ เวลา 12.59 น. อยู่ที่ 3.22 บาท บวก 0.08 บาท หรือ 2.55% ราคาสูงสุด 3.28 บาท ราคาต่ำสุด 3.12 บาท มูลค่าซื้อขายที่ 16.03 ล้านบาท